પ્લેટોની એ વાત કદી શક્ય બની નહીં. થોડાંક અપવાદરૂપે તત્ત્વચિંતક રાજાઓ ઇતિહાસના મોટાં ફલક ઉપર આવીને ચાલ્યાં ગયા. બાકી તો આપખુદશાહી સત્તાલોલુપ રાજાઓના અત્યાચારોનું જ ઇતિહાસમાં વારંવાર પુનરાવર્તન થતું જોવા મળે છે. આવા રક્તરંજિત ઇતિહાસ સર્જનારાઓમાં જેનાં ભણકારા પણ હજુ શમ્યા નથી એવા ખાડીયુદ્ધના ખલનાયક સદ્દામ હુસેનનું નામ છેલ્લામાં છેલ્લો વધારો છે. એવી એક વ્યક્તિ આખા વિશ્વને વિનાશમાં જોતરી શકે તેમ છે.